R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind modificarea și completarea Hotărârii Consiliului Local nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava”, în cadrul apelului de proiecte M7/6B – 3/2022 – apel lansat de G.A.L. Timiș Torontal Bârzava.
Analizând temeiurile juridice, respectiv :
a) pct. 6.1 și pct. 14.1, subpct. 5.1 din Ghidul solicitantului, Măsura 7/6B - INTEGRAREA MINORITĂȚILOR PRIN CULTURĂ ȘI TRADIȚII, Martie 2022 - versiunea 3, derulat de GRUPUL DE ACŢIUNE LOCALĂ “ASOCIAŢIA TIMIŞ TORONTAL BÂRZAVA” prin PROGRAMUL NAŢIONAL DE DEZVOLTARE RURALĂ 2014 – 2020, program finanțat de Uniunea Europeană și Guvernul României prin FONDUL EUROPEAN AGRICOL PENTRU DEZVOLTARE RURALĂ;
b) art. 129, alin. (7), lit. d)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Ținând cont de:

a) referatul de aprobare nr. 9121/26.09.2022 al Primarului orașului Deta, în calitatea sa de inițiator;

b) raportul Compartimentului Dezvoltare economico-socială, prognoze și analize, înregistrat sub nr. 9123/26.09.2022 prin care se propune adoptarea unei hotărâri de modificare și completare a HCL nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava”, în cadrul apelului de proiecte M7/6B – 3/2022 – apel lansat de G.A.L. Timiș Torontal Bârzava;
c) avizele consultative ale Comisiei Economice și Comisiei Sociale ale Consiliului local.
d) Solicitarea de informații suplimentare, emisa de GAL Timis Torontal Bârzava, înregistrată cu numărul 2287 din 23.09.2022.

În temeiul prevederilor art.139 alin.(1) coroborat cu art.196 alin.(1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. I – Se aprobă modificarea art. 2  al Hotărârii Consiliului local nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava” care va avea următorul conținut: „Art. 2 Se aprobă valoarea totală a proiectului în valoare de 26.987,36 Euro, inclusiv TVA, din care cheltuieli rambursabile 20.000 Euro, la care se adaugă suma de 3800 Euro suma care reprezintă TVA – ul recuperabil aferent cheltuielilor rambursabile.”

Art. II - Se aproba completarea Hotărârii Consiliului local nr. 66 din 21.04.2022 pentru aprobarea depunerii proiectului „Curcubeul multiculturalității în zona Timiș Torontal Bârzava” astfel:
„Art. 2^1 – Se aproba necesitatea, oportunitatea și potențialul economic al proiectului conform memoriului nr. 9116/26.09.2022.”
„Art. 2^2 – Se aprobă toate cheltuielile aferente proiectului și vor fi prevăzute în bugetul local pentru toată perioada de derulare a investiției.”
„Art. 2^3 -  Se aprobă suportarea cheltuielilor de mentenanță din bugetul local, aceasta fiind asigurată pe o perioadă de minim 5 ani de la efectuarea ultimei plăti în cadrul proiectului.”
Art. III – Cu aducerea la îndeplinire a prevederilor prezentei hotărâri se încredințează Compartimentul Dezvoltare economico-socială, prognoze și analize și pentru proiecte din cadrul Aparatului de specialitate al Primarului orașului Deta.
Art. IV – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului – Județul Timiș;

- Primarului orașului Deta;

- Compartimentului Administrație publică locală, protocol;

- Compartimentului Dezvoltare economico-socială, prognoze și analize și pentru proiecte;

- prin publicare pe site-ul Primăriei orașului Deta www.detatm.ro – Monitorul Oficial Local. 

